জানুয়ারিতে ফের বঙ্গ সফরে মোদি! করবেন দু’টি সভা

ওয়েব ডেস্ক : ফের বঙ্গ (West Bengal) সফরে আসছেন প্রধানমন্ত্রী নরেন্দ্র মোদি (Narendra Modi)। সূত্রের খবর, জানুয়ারি মাসের মধ্যেই জোড়া কর্মসূচি করবেন তিনি। উত্তর-দক্ষিণ দুই বঙ্গেই পৃথক দুটি জনসভা করতে পারেন তিনি। ইতিমধ্যেই সেই সফর ঘিরে প্রস্তুতিও শুরু হয়ে গিয়েছে বলে খবর।

চলতি বছরেই পশ্চিমবঙ্গে হতে চলেছে বিধানসভা নির্বাচন ( West Bengal Assembly Election 2026)। সেই কারণে বছরের শুরু থেকেই রাজনৈতিক প্রচারে গতি বেড়েছে রাজ্যে। একদিকে যেমন শাসক দল তৃণমূল (TMC) কংগ্রেস মাঠে নেমে পড়েছে, তেমনই পিছিয়ে নেই বিজেপিও (BJP)। দিল্লির শীর্ষ নেতৃত্বকে সামনে এনে প্রচারের ঝাঁজ বাড়াতে চাইছে গেরুয়া শিবির। সেই কৌশলেরই অংশ হিসেবে জানুয়ারিতেই ফের রাজ্যে আসতে চলেছেন মোদির।

দলীয় সূত্রের দাবি, আগামী ১৭ ও ১৮ জানুয়ারি উত্তর ও দক্ষিণবঙ্গে সভা করতে পারেন মোদি (Modi)। ১৭ জানুয়ারি মালদহে এবং ১৮ জানুয়ারি দক্ষিণবঙ্গের হাওড়ায় সভা করতে পারেন তিনি। তবে এ নিয়ে দলের তরফে কিছু জানানো হয়নি।

আরও খবর : SIR আতঙ্কে পরিযায়ী শ্রমিকের মৃত্যু! চাঞ্চল্য মুর্শিদাবাদে

এর আগে গত ২০ ডিসেম্বর কৃষ্ণনগরের তাহেরপুরে সবা করার কথা ছিল প্রধানমন্ত্রীর। কিন্তু খারাপ আবহাওয়ার কারণে তাঁর হেলিকপ্টার কৃষ্ণনগরে নামতে পারেনি। ফলে ভার্চুয়ালি ভাষণ দিতে হয়েছিল মোদিকে। তবে প্রতিশ্রুতি দিয়েছিলেন, সুযোগ পেলে সরাসরি তাহেরপুরে গিয়ে মানুষের সঙ্গে দেখা করবেন। ফলে মালদহ ও হাওড়ার পাশাপাশি কৃষ্ণনগরও প্রধানমন্ত্রী সবা করবেন কি না, তা নিয়ে জল্পনা চলছে।

অন্যদিকে নির্বাচনকে মাথায় রেখে মাঠে নেমে পড়েছে তৃণমূল (TMC)। রাজ্যজুড়ে ‘আবার জিতবে বাংলা’ কর্মসূচি শুরু হয়েছে। গোটা মাস ধরে জেলায় জেলায় জনসংযোগ কর্মসূচিতে অংশ নিতে দেখা যাবে তৃণমূল কংগ্রেসের সর্বভারতীয় সাধারণ সম্পাদক অভিষেক বন্দ্যোপাধ্যায়-কে (Abhishek Banerjee)। এর পাল্টা প্রধানমন্ত্রীকে সামনে রেখে ভোটের প্রচারে ঝড় তুলতে চাইছে গেরুয়া শিবির।